
« ΓΙΟΡΤΗ  ΑΘΛΗΤΙΣΜΟΥ 2026»

Βράβευση ατομικών και ομαδικών αγωνισμάτων 
Το ΤΜΗΜΑ ΑΘΛΗΤΙΣΜΟΥ ΤΟΥ ΔΗΜΟΥ ΑΓ. ΔΗΜΗΤΡΙΟΥ θα τιμήσει στην εκδήλωση « ΓΙΟΡΤΗ ΑΘΛΗΤΙΣΜΟΥ 2026 » αθλητές και ομάδες που διακρίθηκαν  το 2026, την Τετάρτη  2η Δεκεμβρίου   2026  και ώρα  19.00 στο αμφιθέατρο του 1ου ΓΕΛ – 1ου Γυμνασίου Αγίου Δημητρίου(ΣΤΡΟΓΓΥΛΟ).
Θα βραβευτούν:
ΑΤΟΜΙΚΑ ΑΘΛΗΜΑΤΑ

1) Αθλητές του συλλόγου που έλαβαν από 1η έως και 3η θέση όλων των κατηγοριών σε Πανελλήνια πρωταθλήματα το 2026.

2) Αθλητές του συλλόγου που έλαβαν από 1η έως και 8η θέση όλων των κατηγοριών σε Πανευρωπαϊκά και Παγκόσμια Πρωταθλήματα το 2026 και οι προπονητές τους.

3) Δημότες Αγίου Δημητρίου αθλητές-τριες που είναι μέλη σωματείων εκτός  Δήμου και έχουν αντίστοιχες με τις παραπάνω Πανελλήνιες, Πανευρωπαϊκές ή Παγκόσμιες διακρίσεις το 2026.
4) Συμμετοχή σε εθνικές ομάδες το 2026.
5) Προπονητές που κατέλαβαν με την ομάδα τους 1-6η θέση στην Ελλάδα το 2026.
Δεν υπολογίζονται διακρίσεις που προέρχονται από συμμετοχή σε ομίλους, διασυλλογικούς αγώνες, τουρνουά, π.χ. όμιλος νοτίου Ελλάδος κ.λ.π

ΟΜΑΔΙΚΑ ΑΘΛΗΜΑΤΑ

1) Ομάδες που κατέλαβαν από 1η  έως 6η θέση  σε Πανελλήνια πρωταθλήματα το 2026.
2) Ομάδες που κατέλαβαν 1η έως 8η θέση σε Πανευρωπαϊκά και Παγκόσμια πρωταθλήματα το 2026 και τους προπονητές τους . 

3)  Δημότες Αγίου Δημητρίου, αθλητές-τριες που συμμετέχουν σε ομάδες εκτός Δήμου και έχουν Πανελλήνια, Πανευρωπαϊκή ή Παγκόσμια διάκριση το 2026.
Δεν υπολογίζονται διακρίσεις που προέρχονται από συμμετοχή σε ομίλους, διασυλλογικούς αγώνες, τουρνουά, π.χ. όμιλος νοτίου Ελλάδος κ.λ.π
ΔΙΑΚΡΙΣΕΙΣ ΣΧΟΛΙΚΩΝ ΑΓΩΝΩΝ

1) Μαθητές που διακρίθηκαν σε Πανελλήνιους Ατομικούς ή Ομαδικούς Σχολικούς Αγώνες και τον Γυμναστή του Σχολείου τους το 2026.
Επίσης μπορείτε να προτείνετε για βράβευση: 

· Προπονητές με πολυετή προσφορά σε κάποιο άθλημα ,επαγγελματική εμπειρία και καταξίωση με τις αντίστοιχες διακρίσεις στους αθλητές τους 

· Αθλητές και αθλήτριες με εξαιρετικές επιτυχίες ή κάποιο  γεγονός που αναδεικνύει  το ευ αγωνίζεστε (fair play).

Παρακαλούμε έως  18 Οκτωβρίου   ΑΥΣΤΗΡΩΣ  να μας ενημερώσετε για τους αθλητές και τις ομάδες που πληρούν τα παραπάνω κριτήρια.

Η τελική αξιολόγηση θα γίνει από  το Τμήμα Αθλητισμού του Δήμου Αγίου Δημητρίου και θα γίνει ονομαστική πρόσκληση στα  τιμώμενα πρόσωπα.

Μετά την τελική επιλογή θα σας ζητηθεί οπτικό υλικό από τις επιτυχίες, για την αρτιότερη παρουσίαση των τιμωμένων προσώπων  την ημέρα της βράβευσης.

Απαραίτητο δικαιολογητικό
Για κάθε δηλούμενη διάκριση θα πρέπει να υποβάλλεται τουλάχιστον ένα επίσημο αποδεικτικό στοιχείο, όπως:

· επίσημη τελική κατάταξη,

· επίσημο φύλλο αγώνα,

· ανακοίνωση αποτελεσμάτων της διοργανώτριας αρχής,

· ανακοίνωση ή βεβαίωση της οικείας αθλητικής ομοσπονδίας,

· ή άλλο επίσημο έγγραφο από το οποίο να προκύπτει σαφώς η συγκεκριμένη διάκριση.

                                       Ο ΑΝΤΙΔΗΜΑΡΧΟΣ ΑΘΛΗΤΙΣΜΟΥ
                                     & ΕΠΙΚΟΙΝΩΝΙΑΣ ΤΟΥ ΔΗΜΟΤΗ

                                   ΠΑΝΤΕΛΕΗΜΩΝ ΖΩΪΛΗΣ

